Seun verskeur wat glo lemoene wou steelArgieffoto (Pixabay) Die polisie in Botswana stel ondersoek in nadat ŉ 10-jarige seun deur honde verskeur is, het die Global Post Woensdag berig. “Die polisie het Vrydagoggend ŉ anonieme oproep ontvang dat ŉ 10-jarige seun se liggaam gevind is,” het Patrick Mbikiwa, stasiebevelvoerder in Serowe in sentraal Botswana, aan die koerant gesê. “Hy het bytmerke oraloor sy lyf gehad.” Mbikiwa het gesê die kind is Donderdagmiddag al aangeval, maar die voorval is eers Vrydagoggend aangemeld. Die polisie vermoed die kind het glo die erf onwettig betree om lemoene te steel toe die honde hom aangeval het. Die huiseienaars was nie ten tyde van die voorval by die huis nie.